Njål Reidar Eide
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Njål Reidar Eide var en norsk arkitekt og interiørarkitekt. Han etablerte sitt eget firma i 1974 og var internasjonalt anerkjent som designer av rundt 40 cruisefartøy for utenlandske og norskeide rederier. Han designet interiøret for blant annet Princess Cruises, Royal Caribbean Cruise Line og seriene Sovereign, Vision og Voyager, og er særlig kjent for sine kurvede, luftige atrium og spisesaler på skipene Royal Princess (1984) og Sovereign of the Seas (1988). Det overdådige atriet over fem dekk på luksusskipet Sovereign of the Seas satte en ny standard innen maritim interiørdesign.
Eide var også engasjert som arkitekt i produksjonen av de første boligplattformene ved utbyggingen i Nordsjøen. Han bidro til utviklingen av rommodulen Njål, boliger til boligmodulene 2/4 H til boligplattformen på Ekofisk-senteret.Eide er også kjent for den futuristiske kontorpaviljongen han tegnet for sitt eget firma i 1982, på folkemunne kalt «ufoen». Paviljongen står i dag i Arnstein Arnebergsvei 31 på Lysaker i Bærum kommune. Les mer i Store norske leksikon arkitektur i Norge arkitektur Litteratur Maxtone-Graham, John: Crossing & Cruising: From the Golden Era of Ocean Liners to the Luxury Cruise Ships of Today, Scribner Book Company, 1992 Byggekunst nr. 4/1991 Byggekunst nr. 4-5/1986